recursal/SuperWikiNEXT-32B huggingface dataset:
**Edith Carrie Pickles** (født 1904 i Yorkshire, død ukjent) var en britisk turner som deltok i de olympiske leker 1928 i Amsterdam.

Pickles vant en olympisk bronsemedalje i turn under sommer-OL 1928 i Amsterdam. Hun var med på det britiske laget som kom på tredjeplass i lagkonkurransen i mangekamp for damer bak Nederland og Italia. Det var første gangen turn for damer sto på det olympiske programmet. Lagkonkurransen i mangekamp for damer ble avviklet 8. og 9. august 1928. Det var tolv turnere på hvert lag.

OL-medaljer
-----------

* Bronse 1928 Nederlands flagg Amsterdam - Bronse i turn, mangekamp lag damer Storbritannias flagg Storbritannia

Referanser
----------

1. 1 2 3 4   www.olympedia.org[Hentet fra Wikidata]
2. ↑  van Rossem, G. (1928). *The ninth olympiad Amsterdam 1928 Official report*. Amsterdam: The Netherlands olympic comitee. s. 670.

Eksterne lenker
---------------

* (en) Edith Pickles – Olympedia Rediger på Wikidata

* (en) Edith Pickles – Sports-Reference (OL-resultater – arkivert) Rediger på Wikidata
**Ramnfloget** er et fjell i Ålesund kommune i Møre og Romsdal. Det ligger mellom tettstedene Vatne og Tennfjord og har en høyde på 282 meter over havet.

Turområde
---------

Når man kommer fra sør på Fylkesvei 661, et par hundre meter før veikrysset Brattvåg/Vatne, så er det en avkjørsel til høyre. Der starter den korte turen til Ramnfloget. Fra parkeringsplassen går en skogsvei mot øst, etter ca 100 meter finner man et skilt som angir starten på stigningen opp mot Ramnfloget. Dette skiltet befinner seg ca. 60 moh, så høydeforskjellen fra bunn til topp er ca. 220 meter. 

Stien er først slak og går i skog før den blir litt brattere opp mot åpnere terreng med god utsikt mot blant annet Vatne. Veien mot toppen gir seg selv og tar ca en halv time. På toppen er det fin utsikt over Eidet, som binder bygdene Vatne og Tennfjord sammen. Mot vest er det utsikt til Tennfjord og Eidsvika, innerst i Grytafjorden og lengre ute øyene i Ålesund og Giske. Mot sør og øst kan man se de mektige Sunnmørsfjellene. Mot nord kan man se Vatnebygda og Vatnefjorden.

Referanser
----------

1. ↑  Ramnfloget på Norgeskart.no fra Statens kartverk
2. ↑  «Ramnfloget - 282moh». *peakbook.org*. 9. mars 2016. Besøkt 6. februar 2017.

|  |  |
| --- | --- |
| Oppslagsverk/autoritetsdata | GeoNames **·** Sentralt stedsnavnregister
 |
**Mannings' formel** eller **Mannings' ligning** er en empirisk formel som beregner den gjennomsnittlige hastigheten til en væske som strømmer i en ledning som kun delvis omslutter væsken, dvs. åpen kanalstrøm. Denne ligningen brukes imidlertid også til beregning av strømningsvariabler for væskestrømmer i delvis fyllte rør, da en slik strøm også har en fri overflate og kan betrakes som en åpen kanalstrøm. Alle såkalte åpne kanalstrømmer drives av tyngdekraften. 

Formelen ble først presentert av den franske ingeniøren Philippe Gaspard Gauckler i 1867, og senere videreutviklet av den irske ingeniøren Robert Manning i 1890. Defor er formelen også kjent i Europa som **Gauckler-Mannings' formel** eller **Gauckler-Manning-Stricklers' formel** (etter Albert Strickler).

Formelen brukes til å estimere den gjennomsnittlige hastigheten til vann som strømmer i en åpen kanal på steder hvor det ikke er praktisk å bygge en terskel eller renne for å måle strømmen med større nøyaktighet. Den brukes også som en del av en numerisk trinnmetode, for eksempel i standardtrinnsmetoden, for å avgrense den frie overflateprofilen til vann som strømmer i en åpen kanal.

Formel
------

Gauckler-Manning-formelen sier:

{\displaystyle V={\frac {k}{n}}{R\_{h}}^{2/3}\,S^{1/2}}
hvor:

* *V* er gjennomsnittlig hastighet (L/T; m/s);
* *n* er **Manning's koeffisient** (T/[L1/3]; s/[m1/3]);
* Rh er **hydraulisk radius** (L; m);
* S er strømningshelningen eller hydraulisk gradient (*S* = *h**f*/*L* ); er det samme som helningen til strømningskanalen når vanndybden er konstant; (L/L).
* *k* er en konverteringsfaktor mellom SI og imperialistiske enheter. Den kan utelates hvis n-leddet har samsvarende enheter.

Merk: Ks = 1/*n* blir kalt **Strickler's koeffisient**. Denne varierer fra 20 (ru stein og grov overflate) til 80 m1/3/s (glatt betong og støpejern).

Hydraulisk radius
-----------------

Basert på antagelsen om konstant skjærstress ved randen, defineres den hydrauliske radiusen som forholdet mellom tversnittarealet til strømmen og den våte omkretsen (den delen av tversnittomkretsen som er "våt"):

{\displaystyle R\_{h}={\frac {A}{P}}}
hvor:

* *Rh* er hydraulisk radius (L);
* A er tverrsnittarealet til strømmen (L2)
* P er våt omkrets (L).

For kanaler med en gitt bredde er den hydrauliske radiusen større for dypere kanaler. For brede rektangulære kanaler er den hydrauliske radiusen tilnærmet lik strømningsdybden.

Den hydrauliske radiusen er *ikke* halvparten av den hydraulistiske diameteren som navnet kunne antyde, men en fjerdedel i tilfellet med et fullstendig fylt rør. Den er en funksjon av formen på røret, kanalen eller elven der vannet strømmer.

Referanser
----------

1. ↑  Chow (1959) pp. 262-267
2. ↑  Le Mehaute, Bernard. *An Introduction to Hydrodynamics and Water Waves*. Springer. s. 84. ISBN 978-3-642-85567-2.
**Michael Rocque** (født 1899, død 1965) var en indisk landhockeyspiller som deltok i de olympiske leker 1928 i Amsterdam.

Rocque ble olympisk mester i landhockey under OL 1928 i Amsterdam. Han var med på det indiske laget som vant landhockeyturneringen. Etter at laget fra Tsjekkoslovakia hadde trukket seg, var det ni lag fra ni nasjoner som deltok i turneringen som ble spilt i perioden 17. til 26. mai. India vant alle fire kampene i gruppespillet med totalt 26-0. I finalen møtte de Nederland som var vinnere av den andre gruppen. India vant over Nederland med 3-0 i finalen som ble spilt 26. mai 1928 på Olympiastadion i Amsterdam med 23 400 tilskuere.

OL-medaljer
-----------

* Gull 1928 Nederlands flagg Amsterdam - **Gull** i landhockey Indias flagg India

Referanser
----------

1. ↑   sports-reference.com, Sports-Reference.com olympisk utøver-ID ro/michael-rocque-1, besøkt 9. oktober 2017[Hentet fra Wikidata]
2. ↑  van Rossem, G. (1928). *The ninth olympiad Amsterdam 1928 Official report*. Amsterdam: The Netherlands olympic comitee. s. 678 og 689.

Eksterne lenker
---------------

* (en) Michael Rocque – Olympedia Rediger på Wikidata

* (en) Michael Rocque – Sports-Reference (OL-resultater – arkivert) Rediger på Wikidata
***Romeo und Julia im Schnee*** er en tysk stumfilm-komedie fra 1920, regissert av Ernst Lubitsch.

Filmen er en komisk variant av William Shakespeares skuespill *Romeo og Julie*.

Handling
--------

I den lille rettssalen i en tysk landsby diskuteres en rettssak mellom Capulethofer-familien og Montekugerl-familien. Hver av familiene forsøker å bestikke dommeren. Men han bestemmer dommeren at begge familiene tar feil i saken, og dømmer derfor begge familiene til å betale saksomkostningene i fellesskap. Men fra dette øyeblikket oppstår det en kontinuerlig mellom de to familiene, spekket med slagsmål og snøball-kamper. Julia, den unge datteren til Capulethofer-familien, hadde for flere år siden vært bestemt til å gifte seg med sønnen til Moser-familien.

Men etter at Romeo Montekugerl returnerer til den lille landsbyen etter et lengre fravær blir kjærlighet født mellom ham og Julia. Men de klarer ikke å gjøre noe med skikken rundt arrangert ekteskap, så Julia og Romeo bestemmer seg for at det er mye bedre for dem å dø sammen - enn å fortsette å leve hver for seg. Men de får tak i en flaske som de tror inneholder gift, men som egentlig bare er ufarlig sukkervann. Romeo og Julia trekker seg tilbake til en låve, hvor de drikker innholdet i flasken - samtidig som de venter på døden som aldri kommer.

Skuespillere
------------

* Lotte Neumann som Julia
* Gustav von Wangenheim som Romeo
* Jakob Tiedtke som Bauer
* Marga Köhler som Bäuerin
* Ernst Rückert som Montekugerl
* Paul Biensfeldt som Beamte
* Julius Falkenstein som Paris
* Hermann Picha som Beamte
* Josefine Dora som Frau Montekugerl

Referanser
----------

1. ↑  ; *Internet Movie Database*; besøksdato: 10. mai 2023.
2. ↑  Romeo and Juliet in the Snow

Eksterne lenker
---------------

* (en) *Romeo und Julia im Schnee* på Internet Movie Database Rediger på Wikidata

* (sv) *Romeo und Julia im Schnee* i Svensk Filmdatabas Rediger på Wikidata

* (de) *Romeo und Julia im Schnee* på filmportal.de Rediger på Wikidata

* (en) *Romeo und Julia im Schnee* på Turner Classic Movies Rediger på Wikidata

* (en) *Romeo und Julia im Schnee* på Silent Era Rediger på Wikidata
***Hankøn og Hunkøn*** (originaltittel: ***Ich möchte kein Mann sein***) er en tysk stumfilm fra 1918, regissert av Ernst Lubitsch.

Handling
--------

Den oppstemte unge Ossi Oswalda er irritert på onkelen sin, som fungerer som Ossis verge. Hun liker å spille poker og røyke, og bli sammen med fremmede menn. Når onkelen hennes må reise sin vei for å ta en annen jobb, ser hun frem til å nyte sin nye frihet. Men håpet hennes går snart til grunne når hennes nye verge Dr. Kersten viser seg å være like streng og urokkelig. Frustrert over sin tilværelse sniker Ossi seg ut på byen kledd som en ung mann. Men hun opplever snart at det å være mann har sine egne ulemper. Hun bestemmer seg for å delta på en overdådig sosial sammenkomst i sin nye forkledning.

Men snart dukker Dr. Kersten opp ved ballet, og han forsøker å beile til en ung kvinne - så Ossi prøver i hevngjerrighet å bli sammen med den unge kvinne, fra den forhatte vergen. Men etter hvert tiltrekker en annen mann seg denne kvinnens oppmerksomhet, og den forkledde Ossi og doktoren forsoner seg. De fortsetter snart å knytte bånd over sigarer og champagne. Etter at ballen er over, snubler paret beruset hjem og utveksler berusede kyss. Etter at de besvimer i en innleid drosje, forlater sjåføren ved en feiltakelse Ossi hjemme hos doktoren - og slipper av doktoren hjemme hos Ossi. Når han våkner i et fremmed hus blir Ossi skremt. Hun løper hjem hvor legen har våknet, og prøver å snike seg ut av huset uoppdaget.

Rolleliste
----------

* Ossi Oswalda - Ossi
* Curt Goetz - Dr. Kersten
* Ferry Sikla - onkelen
* Margarete Kupfer - guvernante
* Victor Janson - Kapellmester

Referanser
----------

Eksterne lenker
---------------

* (en) *Hankøn og Hunkøn* på Internet Movie Database Rediger på Wikidata

* (fr) *Hankøn og Hunkøn* på Allociné Rediger på Wikidata

* (de) *Hankøn og Hunkøn* på filmportal.de Rediger på Wikidata

* (en) *Hankøn og Hunkøn* på Turner Classic Movies Rediger på Wikidata

* (en) *Hankøn og Hunkøn* på Silent Era Rediger på Wikidata
**Fiat Panda** (1980–) er flere serier med småbiler fra italienske Fiat. De var ment som en enkel bruksbil i samme ånd som franske Citroën 2CV. I 2012 var over 6,5 millioner produsert.

Første generasjon (1980–2003, *Tipo 141*) var tegnet av Giorgetto Giugiaro ved ItalDesign og bygget ved *Mirafiori* utenfor Torino. Hjulopphenget bak var en stiv bakaksel i bladfjærer og foran MacPherson-fjærbein. Opprinnelig små bensinmotorer (2 og 4 sylindre) fra Fiat 126 og Fiat 127 ble i 1986 erstattet med Fiat Unos nye 1-liters F.I.R.E.-motor (*Fully Integrated Robotized Engine*) og skruefjærer bak. **Elettra** (1990–98) hadde elektrisk motor med batterier i baksetet. **Selecta** fra 1991 hadde Trinnløse girsystem (CVT). Også solgt i Spania som Seat Panda og Seat Mirabella.

Andre generasjon (2003–12, *Tipo 160*) ble Årets Bil i Europa i 2004. Den var basert på Fiat Seicento og bygget i polske Tychy. I tillegg til 1.2 og 1.4-liters F.I.R.E.-motorer fikk den 1.3-liters *Multijet* diesel. Firehjulstrekk kunne fås, samt utallige varianter hva angår motor, farger og utstyr.

Tredje generasjon (2011–) ble bygget ved Alfa Romeo sin fabrikk i Pomigliano d'Arco utenfor Napoli. Motorer var 1.2-liters F.I.R.E, 1.3-liters multijet diesel og Fiats nye 0.9-liters TwinAir. Ellers var her firehjulstrekk og mange utstyrsvarianter.

Bilder
------

* Panda I Panda I
* Seat Mirabella Seat Mirabella
* Panda I 4x4 Panda I 4x4
* Panda I elettra Panda I elettra
* Panda II 4x4 Panda II 4x4
* Panda II Cross Panda II Cross
* Panda II Caterpillar Panda II Caterpillar
* Panda III Panda III
* Panda III Cross Panda III Cross

|  |  |  |  |  |
| --- | --- | --- | --- | --- |
| 

|  |  |  |  |
| --- | --- | --- | --- |
|   | Search Wikimedia CommonsSearch Wikimedia Commons |   |  Wikimedia Commons har media  relatert til (kategori): ***Fiat Panda***  eller  ***Seat Panda*** 
 |

 |

Referanser
----------

1. ↑  «New Panda 2012 third generation». Fiatpress.com. 30. august 2011. Arkivert fra originalen 30. november 2018. Besøkt 4. september 2011.
**Uran-9** er et militært, ubemannet beltekjøretøy (UCGV) utviklet og produsert av JSC 766 UPTK (for tiden Kalashnikovkonsernet), og som markedsføres og tilbys av Rosoboronexport for det internasjonale markedet. I henhold til en utgivelse av Rosoboronexport, er systemet utviklet for å levere enheter for bakkestrid, rekognosering og kontraterrorisme med ekstern rekognosering og ildstøtte. Bestykningen består av en 2A72 mod ABM M30-M3 automatkanon fra Impul 2 (Sevastopol') sammen med russiske artilleri- og andre produsenter. I tillegg - fire ATGMs av typen Ataka eller lignende typer, også Igla eller Strela SAMs, kamera med IR-sensorer, laser avstandsmåler og andre midler for gjenkjenning.

* Uran-9. Uran-9.
* Kamproboten Uran-9. Kamproboten Uran-9.
* Bilde fra utstilling i 2021. Bilde fra utstilling i 2021.

Referanser
----------

1. ↑  «Arkivert kopi» (pressemelding). Arkivert fra originalen 9. mars 2022. Besøkt 16. september 2021.
2. ↑  Tamir, Eshel (31. desember 2015). «Russian Military to Test Combat Robots in 2016». Defense Update. Besøkt 1. januar 2016.
3. ↑  «Russia ready to export Uran-9 robotic combat system in 2016».

Eksterne linker
---------------

Demonstrasjonsvideo
**«Gabriellas sång»** er en svensk ballade og salme fra 2004, komponert av Stefan Nilsson med tekst av Py Bäckman. Sangen er spilt inn av Helen Sjöholm og Stefan Nilsson, og sangen lå på Svensktoppen i 68 uker fra oktober 2004 til februar 2006, med en andreplass som høyeste notering. Sangen ble kjent gjennom filmen *Så som i himmelen* fra 2004.

Sangen har blitt en populær salme i både Sverige og Norge, og en rekke artister har spilt inn egne versjoner av sangen. Det svenske dansebandet Ingmar Nordströms spilte inn en instrumentalversjon i 2007, mens tekstforfatter Py Bäckman selv spilte den inn på 2008-albumet *Sånger från jorden till himmelen*. Andre artister som har spilt inn sangen, er blant andre Molly Sandén, Hanna Hedlund og Elisabeth Andreassen på albumet *Spelleman*.

Referanser
----------

1. ↑  «Svensktoppen». 24. oktober 2004. Besøkt 16. juni 2014.
2. ↑  «Svensktoppen». 5. februar 2006. Besøkt 16. juni 2014.
3. ↑  «Gabriellas sång. Et musikalsk kunstverk.». *johnsteffensen.no*. John Steffensen. Besøkt 7. oktober 2018.
4. ↑  «Gabriellas Sång». *Discogs* **(engelsk)**. Besøkt 7. oktober 2018.
5. ↑  Informasjon på Svensk mediedatabas
6. ↑  Informasjon på Svensk mediedatabas
7. ↑  «‎Spellemann by Elisabeth Andreassen» **(engelsk)**. 9. februar 2009. Besøkt 7. oktober 2018.

Eksterne lenker
---------------

* Informasjon på Svensk mediedatabas
**Nasjonalt senter for kunst og kultur i opplæringen** er et statlig ressurssenter for barnehager, grunnskolen, videregående opplæring og høyere utdanning i Norge. Senteret ble etablert 1. januar 2007 og rapporterte tidligere direkte til Utdanningsdirektoratet. Senteret er nå en del av Nord universitet i Bodø, Fakultet for lærerutdanning og kunst- og kulturfag.

Nasjonalt senter for kunst og kultur i opplæringen har flere målgrupper innenfor kunst- og kulturfeltet, og arbeider primært for målgruppene i skjæringsfeltet kunst- og kulturfeltet og utdanningsfeltet:

* Lærerutdanningene
* Skole- og barnehageeiere
* Ledere og ansatte i barnehager og skoler
* PP-tjenesten

Senteret skal bidra til engasjement for fagene og for økt interesse for opplæring i kunst- og kulturfag, og til at barnehager og skoler får økt kompetanse til å tolke og operasjonalisere rammeplanen og læreplanverket. KKS skal videre støtte andre institusjoner og særlig lærerutdanningene i deres arbeid med kompetanseutvikling innenfor kunst- og kulturfag i skolene og barnehagene. Ved behov skal KKS også være rådgiver for nasjonale utdanningsmyndigheter innenfor dette fagfeltet.

Senteret arbeider aktivt med prosjekter og rapporter som offentliggjøres på senterets nettsider. Særlig er ressursbasen en viktig kilde til gode undervisningsopplegg, prosjekter og fagstoff knyttet til rammeplan og læreplan.

Eksterne lenker
---------------

* kunstkultursenteret.no

| * v
* d
* r
Norske nasjonale tenketanker, forskningsinstitutt og kunnskapssentra i utdanningssektoren |
| --- |
| 
* Fremmedspråksenteret (Halden)
* Nasjonalt senter for kunst og kultur i opplæringen (Bodø)
* Lesesenteret (Stavanger)
* Matematikksenteret (Trondheim)
* Naturfagsenteret (Oslo)
* Nynorsksenteret (Volda)
* Skrivesenteret (Trondheim)
* Nasjonalt senter for læringsmiljø og atferdsforskning (Stavanger)
* Nasjonalt senter for mat, helse og fysisk aktivitet (Bergen)
* Nasjonalt senter for realfagsrekruttering (Trondheim)
* Nasjonalt Kompetansesenter for kultur, helse og omsorg (Levanger)
* Nasjonalt senter for flerkulturell opplæring, NAFO (Oslo)
* Direktoratet for høyere utdanning og kompetanse (Bergen, Tromsø, Oslo)
* Kunnskapssenter for utdanning (Stavanger, tidligere en avdeling av Norges forskningsråd)

 |
| 
* Privat: Nordisk institutt for studier av innovasjon, forskning og utdanning (NIFU)

 |
Skildring av kystmiljø fra år 1800, fra *Boydell's picturesque scenery of Norway*
**Kystmuseet Hvaler** er et kulturhistorisk museum på Spjærøy, i Hvaler kommune. Museet er Østfoldmuseenes avdeling for kystkultur. Museet ligger på Nordgården Dypedal, et gammelt tradisjonelt kombinasjonsbruk. Kystmuseet har et hovedfokus på maritim kulturhistorie, stenindustri og fruktproduksjon.

Historie
--------

I 1971 ble Hvaler Bygdesamling opprettet av en gruppe ildsjeler som startet en storstilt innsamlingsaksjon av gamle kulturhistoriske gjenstander på Hvaler. Formålet var å redde deler av en gammel kultur som var i ferd med å forsvinne. I 1973 kjøpte foreningen et gammelt kombinasjonsbruk på Nordgården Dypedal på Spjærøy som heretter fungerte som base for foreningsvirksomheten. Innsamlingsarbeidet fortsatte og en rekke gjenstander knyttet til den lokale kulturhistorien ble oppbevart i låvebygningen fra 1915.

I 1990 ble det åpnet en permanent utstilling på låven. Hvaler Bygdesamling, som hadde sitt utgangspunkt i Vestre Hvaler, slo seg i 1991 sammen med Hvaler Historielag fra Østre Hvaler. Bevisstheten om tilhørigheten til en kystkultur gjorde seg gjeldende relativt sent, og det var først i 1994 at navnet ble endret til Kystmuseet Hvaler. Museumsarbeidet ble drevet av foreningen på frivillig basis frem til museet fikk sin første ansatte i 1999. Dette førte til en gradvis selvstendiggjøring, og for å skille museumsdelen fra den øvrige virksomheten tok foreningen navnet Hvaler Kulturvernforening. Driften ble profesjonalisert ytterligere i 2006 da museet ble en del av det konsoliderte Østfoldmuseet. Foreningen er fortsatt eier av museet, men driften er satt bort til den konsoliderte enheten. I 2010 gjennomgikk museet ytterligere en konsolidering som nå tok navnet Østfoldmuseene.

Maritim kulturhistorie
----------------------

På Hvaler har man tradisjonelt livnært seg av både havet og jorda. Som i kystnorge ellers var verken jorda eller havet tilstrekkelig som selvstendige næringsveier alene.

Eksterne lenker
---------------

* Offisielt nettsted for museet
***Chilomorpha*** er en slekt av biller som hører til den store underfamilien småkortvinger (Aleocharinae) i familien kortvinger (Staphylinidae). Det er beskrevet 18 arter, fire av dem er funnet i Norge.

Utseende
--------

En liten (2–3 millimeter), slank, blankt rødbrunlig kortvinge. Hodet er rundet, og det er en markert «hals» mellom hode og pronotum.
Antennene er forholdsvis korte, gradvis tykkere mot spissen. De tre innerste leddene er kjegleformede og gulaktige, de øvrige er brune og bredere enn lange bortsett fra det ytterste leddet som er ganske stort og avlangt. Pronotum er klokkeformet sett ovenfra. Dekkvingene er betydelig lengre enn pronotum, litt innbuktet innefor bakhjørnene. Beina er spinkle, middels lange, føttene fem-leddete.

Levevis
-------

I alle fall noen av artene lever på elvebredder og andre steder ved ferskvann.

Utbredelse
----------

Arten som forekommer i Norge er vurdert som sårbar (VU) i den norske rødlisten fra 2021. Den er kjent fra Halden, Konsgberg og Luster .

Systematisk inndeling
---------------------

Slekten blir noen ganger slått sammen med *Cousya*.

**Treliste**
* Ordenen biller, **Coleoptera**
	+ Underordenen Polyphaga
		- Overfamilien åtsel- og rovbiller, **Staphylinoidea**
			* Familien kortvinger (Staphylinidae) Latreille, 1802
				+ Underfamilien småkortvinger (Aleocharinae) Fleming, 1821
					- Stammen Oxypodini Thomson, 1859
						* Slekten ***Chilomorpha*** Krasa, 1914
							+ *Chilomorpha longitarsis* (Thomson, 1867) - finnes i Norge

Referanser
----------

1. ↑  Ødegaard F, Hanssen O, Laugsand AE og Olberg S (24.11.2021). Biller: Vurdering av *Chilomorpha longitarsis* for Norge. Rødlista for arter 2021. Artsdatabanken.

Kilder
------

* Silfverberg, H. 1992. *Enumeratio Coleopterorum Fennoscandiae, Daniae et Baltiae* (Liste over Nordens biller). Helsinki.
* Fauna Europaea Web Service Version 2.4 (2011) Utbredelsesdatabase for europeiske dyr:  Arkivert 2. juni 2017 hos Wayback Machine.

Eksterne lenker
---------------

* (en) *Chilomorpha* i Global Biodiversity Information Facility Rediger på Wikidata

* (no) *Chilomorpha* hos Artsdatabanken Rediger på Wikidata
**Bulldozer Film** er et uavhengig norsk produksjonsselskap for TV og film, opprettet i 2003 av regissør Christian Holm-Glad. Selskapet eies og drives av Christian Holm-Glad og Jo Røislien.

Musikkvideoer
-------------

Selskapet har produsert en rekke musikkvideoer for både norske og internasjonale artister, blant annet Calvin Harris. , Madcon og Kaada  For sin film for Stavanger Symfoniorkester ble selskapet nominert til UK Music Video Awards.

TV-serier
---------

Bulldozer Film har produsert TV-serier for NRK, Discovery Channel og VGTV, primært med vitenskapelig innhold, og med flere av Norges mest profilerte vitenskapsformidlere som programledere, blant annet *Med livet som innsats* (NRK, 2016) med Andreas Wahl, *Kampen om livet* (NRK, 2017) og Jakten på verdens største tall (VGTV, 2013) med Jo Røislien, og *Sushi og kjernekraft* (VGTV, 2015) med Sunniva Rose. 

*Med livet som innsats vant* Gullruten for beste livsstilsprogram i 2016, ble nominert til Best Factual Entertainment Format av C21 Media i 2017 og har blitt solgt som format til en rekke land, blant annet Danmark, Sverige, Australia og USA. *Kampen om livet* har blitt solgt som readymade[*bør utdypes*] til Sverige og DR i Danmark. *Jakten på verdens største tall* har blitt vist på en rekke filmfestivaler i inn- og utland, og ble hedret med Webby Awards Honoree i 2015.

Annet
-----

Bulldozer Film er co-produsenter på den kommende danske eventyrfilmen *Valhalla* basert på den legendariske danske tegneserien med samme navn.

Selskapet har kjøpt rettighetene til å filmatisere Bår Stenvik sin roman *Informasjonen*.

Referanser
----------

1. ↑   GRID-ID grid.457574.0[Hentet fra Wikidata]
2. ↑  «Millioner har sett denne videoen fra Oslo». *Dagbladet*.
3. ↑  «Kaada tabber seg ut - på video». *Aftenbladet*.
4. ↑  «Stavanger Symfoniorkester spiller på andre strenger». *Kreativt Forum*.
5. ↑  «NRK TV – Med livet som innsats» **(norsk)**. Besøkt 11. oktober 2018.
6. ↑  «NRK TV – Kampen om livet» **(norsk)**. Besøkt 11. oktober 2018.
7. ↑  «VGTV». *VGTV* **(norsk)**. Besøkt 11. oktober 2018.
8. ↑  «VGTV». *VGTV* **(norsk)**. Besøkt 11. oktober 2018.
9. ↑  «Se alle Gullruten-vinnerne». *tv2.no*.
10. ↑  «Dette er Gullruten-vinnerne». *nrk.no*.
11. ↑  «Format Awards finalists announced». *C21media* **(engelsk)**. Besøkt 11. oktober 2018.
12. ↑  «Kampen om livet». *urplay.se* **(svensk)**. Arkivert fra originalen 11. oktober 2018. Besøkt 11. oktober 2018.
13. ↑  «Kampen om livet - Er vi alene i universet? | DRTV» **(dansk)**. Besøkt 11. oktober 2018.
14. ↑  «Chasing the World's Largest Number | The Webby Awards». *www.webbyawards.com* **(engelsk)**. Besøkt 11. oktober 2018.
15. ↑  «Fenar Ahmad laver den episke eventyrfilm VALHALLA!». *mynewsdesk.com/dk*. Arkivert fra originalen 11. oktober 2018. Besøkt 10. oktober 2018.
16. ↑  «Informasjonen blir film». *Adresseavisen*.

Eksterne lenker
---------------

* (en) Offisielt nettsted Rediger på Wikidata
* Facebook
* Calvin Harris - I'm Not Alone på YouTube
* Madcon - Beggin' på YouTube
***Modern Screen*** var et amerikansk magasin som ble utgitt i over 50 år. Magasinet inneholdt opprinnelig artikler, fotoserier og intervjuer med filmstjerner, men inkluderte etterhvert også kjente personer innen TV- og musikkbransjen.

Historie
--------

*Modern Screen* ble publisert av Dell Magazines fra New York, og ble første gang utgitt i november 1930 (enkelte kilder hevder desember 1930). Magasinet ble raskt *Photoplay*s største konkurrent blant de mange filmmagasinene som ble utgitt i denne perioden. På 1930- og 1940-tallet solgte magasinet flere millioner utgaver hver måned, og i 1933 ble slagordet «Det største opplaget til noe filmmagasin» tatt i bruk på coveret. På begynnelsen av 1930-tallet hadde magasinet malerier av filmstjerner på forsiden, men gikk over til fargebilder på 1940-tallet.

*Modern Screen* solgte godt også utover 1950-tallet, men sviktende billettsalg på kinoer på slutten av tiåret gikk utover magasinets salgstall. Likevel beholdt magasinet populariteten helt til slutten av 1970-tallet. På begynnelsen av 1980-tallet derimot, ble de gammeldagse filmmagasinene erstattet av moderne konkurrenter som *People*, som inneholdt mer generelt stoff om kjente personer. I 1985, etter å ha publisert annenhver måned i flere år, sluttet *Modern Screen* å utgi flere magasin.

  


|  |  |
| --- | --- |
| Oppslagsverk/autoritetsdata | ISSN
 |


1. 1 2   (på en, fr, es, zh-hans, ar) *The ISSN portal*, Paris: ISSN International Centre, ISSN 1819-1819, ISSN 0026-8429, Wikidata Q70460099,
**Christin Aamodt** (født 27. mars 1970) er en norsk journalist. Hun arbeidet tidligere i NRK, og var tilknyttet Dagsnytt18, Østlandssendingen, Søndagsavisa og Ukeslutt. Hun er nå tilknyttet Strix Television, en produsent av realityfjernsyn og annen underholdning.

Aamodt har bakgrunn fra flere frivillige organisasjoner i Norge, deriblant Ungdom Mot Narkotika hvor hun også var leder fra 1995 til 1997. Hun er i ettertid utnevnt til æresmedlem av organisasjonen for sin innsats der. 

Videre har Aamodt vært leder i Barne- og ungdomsrådet i Oslo, daglig leder i Norges snowboardforbund, medlem i Presseforbundets offentlighetsutvalg, rådsmedlem i Sosial- og helsedepartementets Narkotikaforebyggende råd.

Aamodt var også valgkampsekretær for Oslo Rød Valgallianse ved stortingsvalget i 2005. 

Hun har dessuten gjort seg kjent for sitt feministiske engasjement. Aamodt var redaktør på radiOrakel, verdens eldste kvinneradio, der hun blant annet tok initiativ til å starte opp *Women's mediawatch* i Norge. Hun har også fungert som produsent for flere av Kate Pendrys teateroppsetninger. Christin Aamodt skrev tidligere også for *Dagbladet*s feminismeblogg.

Eksterne lenker
---------------

*
***Kitty fra Kvisten: En liten Danserindes Roman*** (originaltittel: ***The Delicious Little Devil***) er en amerikansk stumfilm fra 1919 regissert av Robert Z. Leonard.

Handling
--------

Mary McGuire er en ung jente fra arbeiderklassen som bor New York, og forsørger moren sin og hennes far og onkel. En utgave av avisen The New York Star fanger oppmerksomheten hennes. En artikkel handler om den berømte danseren Gloria du Moine som forsøker å gjemme seg, etter en skandale som involverer forholdet hennes til hertugen de Sauterne. Mary legger også merke til en annonse for veikroen Peach Tree Inn, som ønsker å ansette en kvinnelig vertinne og danserinne.

Mary søker på jobben, og møter Mary som forteller at tjeneren hennes tidligere stakk av med alle klærne hennes. På åpningskvelden for Peach Tree er også Jimmy Calhoun (spilt av Rudolph Valentino) etterkommer av entreprenør og millionær Michael Calhoun. Den unge Calhoun møter Gloria, og finner henne umiddelbart fortryllende. Han forteller faren sin at han ønsker å fri til henne. Michael Calhoun arrangerer et lite, privat middagsselskap på Peach Tree Inn til ære for Gloria.

I mellomtiden har hertugen de Sauterne (spilt av Bertram Grassby) nettopp ankommet New York fra Europa, og lagt merke til pressekunngjøringene om Gloria du Moines opptredener på Peach Tree Inn. Hertugen møter henne under Michael Calhouns middagsselskap. Men en etterforsker ankommer, med planer om å pågripe hertugen og sørge for utvisning til Europa på grunn av anklager om å være en svindler.

Medvirkende
-----------

* Mae Murray - Mary McGuire
* Richard Cummings - Uncle Barney
* Harry Rattenbury - Pat McGuire
* Edward Jobson - Michael Calhoun, Jimmy's father
* Rudolph Valentino - Jimmy Calhoun
* Burt Woodruff - Musk, Peach Tree Inn proprietor
* Martha Mattox - His Wife
* William V. Mong - Larry McKean, Peach Tree Inn manager

Referanser
----------

Eksterne lenker
---------------

* (en) *Kitty fra Kvisten: En liten Danserindes Roman* på Internet Movie Database Rediger på Wikidata

* (en) *Kitty fra Kvisten: En liten Danserindes Roman* på AllMovie Rediger på Wikidata

* (nl) *Kitty fra Kvisten: En liten Danserindes Roman* på MovieMeter Rediger på Wikidata

* (en) *Kitty fra Kvisten: En liten Danserindes Roman* på American Film Institute Rediger på Wikidata

* (en) *Kitty fra Kvisten: En liten Danserindes Roman* på Silent Era Rediger på Wikidata
**Elisabeth Ødegård Widmer** (født 15. januar 1969) er en norsk musiker og sanger. Hun deltok i Melodi Grand Prix 1995 med låten «Til en stjerne».

Album
-----

Hun startet sin sangkarriere i 1983 med albumet *Fylt av liv* med musikerne fra Lava.
I 1985 kom oppfølgeren «Svart på hvitt», hvor hun fikk hjelp av gospellegenden Andrae Crouch på duetten «He’s coming back». Bill Maxwell fra bandet Koinonia var med som co-produsent i Oslo sammen med Tore Aas. Samarbeid skulle føre til et tredje album: *Soon* (1987), som ble spilt inn i Los Angeles med Crouch som medprodusent og bandet Koinonia som studiomusikere. Tore Aas var også produsent her. 
Senere har hun utgitt albumene *Svart på hvitt* i 1986 *Sanne spor* i 1991.

Oslo Gospel Choir
-----------------

I 1988 ble Elisabeth medlem av Oslo Gospel Choir. Hun var med her i 15 år. Mange album og turneer og TV-opptredener ble det i løpet av i disse årene. 
I 1989: turne og plateinnspilling med rockeartisten Larry Norman (USA). I 1991 gjorde hun et soloalbum til: *Sanne spor* innspilt i Oslo med Bengt Egil Hansen som produsent.

NRK-samarbeid
-------------

Elisabeth var også programleder med Rune Larsen i adventsserien «Adventstid» som gikk på NRK i desember 1998. Her fungerte hun som sanger og programleder. I 2010 kom det et femte album: «Like a garden» Dette ble en plate som er mer som meditativ lovsangsplate, stemningsfull og laidback. Et album med egenkomponert låtmateriale godt hjulpet av gitarist Svein Skulstad og musiker/produsent Stein Austrud.

Diskografi
----------

* 1984 *Fylt av liv*
* 1986 *Svart på hvitt*
* 1988 *Soon*
* 1991 *Sanne spor*
* 2010 *Like a Garden*

Referanser
----------

1. ↑  «Løvland favoritt i "halvdød" finale». *Aftenposten*. 1. april 1995.

Eksterne lenker
---------------

* (en) Elisabeth Ødegård Widmer på Discogs Rediger på Wikidata

  


|  |  |
| --- | --- |
| Oppslagsverk/autoritetsdata | Discogs
 |
Denne artikkelen mangler kildehenvisninger, og opplysningene i den kan dermed være vanskelige å verifisere. Kildeløst materiale kan bli fjernet.Brå snøstormer kan føre til store ødeleggelser.
En **snøstorm** er et kraftig vinteruvær med lave temperaturer, kraftig vind og kraftig snøfall. De oppstår ofte når et høytrykksystem i form av en høytrykksrygg vekselvirker med et lavtrykk. Dette fører til adveksjon av luft fra høytrykket og inn i lavtrykket. Styrkeforholdet mellom de to trykksystemene (trykkgradientkraften) avgjør hvor kraftig vinden mellom systemene vil bli. Uttrykket blir ofte misbrukt av media for å skildre store vinteruvær med både svak og kraftig vind, og ofte er ikke disse uværene innenfor kriteriene som er opprettet av lokale værbyrå eller styreorgan.

Definisjon
----------

I Norge finnes det ikke en definisjon av ordet snøstorm, og verken Meteorologisk institutt eller Storm Weather Center bruker uttrykket. Dette kommer av at det er vanskelig å komme frem til en enhetlig definisjon siden folk på forskjellige kanter av landet har forskjellig oppfatting av hva som regnes som en snøstorm. Det som folk vil kalle en snøstorm i Oslo kan være noe helt annet enn det folk vil kalle en snøstorm i fjellet eller i Nord-Norge. 

I Nord-Amerika har man derimot definisjoner på snøstorm, men her er de også mye mer plaget av denne typen uvær enn i Norge. Snøstormer oppstår oftest i det nordøstlige USA og langs kysten av Canada, men også her finnes det flere forskjellige definisjoner. I hovedsak må været oppfylle flere vilkår for å kunne kalles en snøstorm: Det må være nedsatt sikt til omtrent 400 m, man må ha nedbør som snø eller hagl, og ha vind på minst stiv kuling (mer enn 14 m/s) i minst 3 sammenhengende timer. 

En annen definisjon blir brukt i indre områder av Canada der en snøstorm må ha vind på minst liten kuling (mer enn 12 m/s), ha snøfall eller snøfokk, sikt mindre enn 1 km, en vindavkjølingseffekt lavere enn −25°C, og alle disse kriteriene må vare minst 3 timer eller mer. 

Når alle disse vilkårene fremdeles er til stede etter at det har sluttet å snø, kaller man det en «bakkesnøstorm».

En ekstrem form for snøstorm blir på engelsk kalt «whiteout» der nedvinder sammen med snøfall blir så kraftig at man ikke kan skille bakken fra luften. Folk kan raskt miste retningssans, og det er en svært farlig for flytrafikk som kan ha store problemer med å navigere frem til flyplassen, i tillegg til at store mengder is kan samle seg på vingene.

Klimatologi
-----------

Selv om begrepet ikke brukes i Norge, kan det oppstå snøstormlignende tilstander i landet, særlig i forbindelse med polare lavtrykk. Ellers oppstår som regel kraftige snøstormer i forbindelse med polare sykloner, og nordøstlige områder av Nord-Amerika er et yndet område for slike uvær. Her møtes ofte svært kald luft fra de indre områdene av Canada varmere luft fra Golfstrømmen.

Eksterne lenker
---------------

* (en) Snow storms – kategori av bilder, video eller lyd på Commons Rediger på Wikidata
* Digital Snow Museum - Bilder av historiske snøstormer rundt om i verden

|  |  |
| --- | --- |
| Oppslagsverk/autoritetsdata | GND
 |
Portal: Alternativ behandling

*Datura stramonium* anvendes innen ayurveda for forskjellige lidelser, men inneholder alkaloider som atropin og skopolamin som kan forårsake alvorlig forgiftning
**Fytoterapi** er behandling med medisinplanter i form av blant annet ekstrakter, urtete, kapsler, tabletter, kremer og omslag. Ordet fytoterapi kommer av de greske ordene *phyto*, som betyr plante og *terapi* som betyr behandling, altså behandling ved hjelp av planter.

Mange skolemedisinske behandlinger og medikamenter er basert på virkestoffer fra planter, og vil teoretisk kunne regnes som fytoterapi. I de fleste sammenhenger er imidlertid disse virkestoffene fremstilt syntetisk for å kunne kontrollere dosen, og det er kun unntaksvis man innenfor evidensbasert medisin benytter planter direkte i behandlingen. En person som titulerer seg som fytoterapeut vil normalt operere på siden av den evidensbaserte medisinen og virksomheten vil derfor regnes som alternativ behandling. Fytoterapi har også en plass innenfor antroposofisk medisin og ayurveda.

Fytoterapi promoteres gjerne som en naturlig behandling med få eller ingen bivirkninger, men i mange tilfeller kan plantemidler ha helseskadelige bivirkninger eller interaksjoner med legemidler.

Se også
-------

* Medisinsk urt
* Naturmiddel

Referanser
----------

1. ↑  Phytoterapi Arkivert 7. oktober 2017 hos Wayback Machine. Styrelsen for Patientsikkerheds Råd for Alternativ Behandling (SRAB)
2. ↑  Antroposofisk medisin NIFAB
3. ↑  Phytotherapy - good science or big business? Nature
4. ↑  Gaire, B. P.; Subedi, L (2013). «A review on the pharmacological and toxicological aspects of Datura stramonium L». *Journal of Integrative Medicine*. 11 (2): 73–9. PMID 23506688. doi:10.3736/jintegrmed2013016. Arkivert fra originalen 19. juli 2016. Besøkt 7. oktober 2017.

|  |  |
| --- | --- |
| Oppslagsverk/autoritetsdata | Encyclopædia Britannica **·** Nationalencyklopedin **·** LCCN **·** BNF **·** BNF (data) **·** NKC
 |
Vinter i Argentina, 9. juli 2007.
**Vinter** er en av de fire årstidene i tempererte og arktiske soner. På den nordlige halvkule består vinteren tradisjonelt av månedene desember, januar og februar. På den sydlige halvkule er vintermånedene juni, juli og august.

Den astronomisk vinteren er perioden fra vintersolverv til vårjevndøgn, og de sammenfallende astrologiske vintertegnene er steinbukken, vannmannen og fiskene.

Innen meteorologien defineres vinteren gjerne som den perioden da normal døgnmiddeltemperatur for det aktuelle stedet under 0 ℃.[]

Norge
-----

På primstaven markerte vinterdagen begynnelsen av vinterhalvåret. Været på denne merkedagen, som blir tidfestet til 14. oktober, skulle gi en pekepinn på hvordan været skulle bli den kommende vinteren.

Se også
-------

* Vintersolverv
* Snø

Referanser
----------

1. ↑  Meteorologisk institutts wiki[*død lenke*]

Eksterne lenker
---------------

* (en) Winter – kategori av bilder, video eller lyd på Commons Rediger på Wikidata

* (en) Winter – galleri av bilder, video eller lyd på Commons Rediger på Wikidata

  


|  |  |  |  |  |  |  |
| --- | --- | --- | --- | --- | --- | --- |
| Vår | Sommer | Høst | Vinter | Tørketid | Regntid | Monsun |
|  |  |  |  |  |  |  |
| Årstidene i temperert klima | Årstider i tropisk klima |

|  |  |
| --- | --- |
| Oppslagsverk/autoritetsdata | Store norske leksikon **·** Store Danske Encyklopædi **·** Encyclopædia Britannica **·** GND **·** LCCN **·** BNF **·** BNF (data) **·** NDL **·** NKC **·** BBC Things
 |
*For andre betydninger se verdi.*
Denne artikkelen mangler kildehenvisninger, og opplysningene i den kan dermed være vanskelige å verifisere. Kildeløst materiale kan bli fjernet.

**Verdi** betyr innen etikken at noe har fordel­aktige konsekvenser for noen. Verdier kan analyseres på tre plan: arts‑, individ‑ og samfunnsnivå.

Artsverdier
-----------

At noe har verdi for en art betyr at dette «noe» fremmer overlevelsen av artens medlem­mer inntil avkom er født, og eventuelt sørget for, slik at arten dermed føres videre.

Individuelle verdier
--------------------

At noe har verdi for individet betyr at dette «noe» har fordel­aktige konsekvenser for individet. I boken til Kversøy, *Etikk - en praktisk vinkling 2.utgave,* forklares etikk som refleksjon over moral.

Se også
-------

* Menneskeverd

|  |  |
| --- | --- |
| Oppslagsverk/autoritetsdata | Store Danske Encyklopædi **·** Encyclopædia Britannica **·** Encyclopædia Universalis **·** GND **·** LCCN **·** NDL **·** NKC
 |
Våpen på krigsskip demonteres i havnen i Philadelphia i 1923. Marinetraktaten i Washington, som ble laget for å hindre et våpenkappløp etter første verdenskrig, satte en grense for hvor mange krigsskip signaturlandene kunne ha.
**Nedrustning** er en betegnelse som brukes når militæret i et land ruster ned. Det motsatte av nedrustning er opprustning, hvilket betyr at et land velger å bruke mer penger på militæret. 

Når det gjelder nedrustning er det spesielt kjernefysiske våpen som får mest oppmerksomhet. Nedrustning av kjernevåpenlagrene har vært tema for mangfoldige samtaler og forhandlinger spesielt mellom USA og Russland.

Se også
-------

* Beredskap

Eksterne lenker
---------------

* FN-sambandets temasider om Nedrustning

  


|  |  |
| --- | --- |
| Oppslagsverk/autoritetsdata | Store norske leksikon **·** Store Danske Encyklopædi **·** Encyclopædia Britannica **·** Canadian Encyclopedia **·** Brockhaus Enzyklopädie **·** Encyclopædia Universalis **·** Nationalencyklopedin **·** GND **·** LCCN **·** BNF **·** BNF (data) **·** HDS **·** NDL **·** BNE **·** BBC Things
 |
Skihytta på Høyås i Halden 2010
Høiåshytta og høiåsanlegget med Femsjøen i bakgrunn.
**Høiåshytta** ligger 236 meter over havet i turområdet Høyåsmarka rett nord for Halden, og eies av Halden Skiklubb. 

Hytta er tegnet av arkitekt Wilhelm Christian Suhrke (1863–1950). Den laftede delen ble innviet 4. januar 1903 og består av kjøkken, en stor og en liten peisestue i 1. etasje og i 2. etasje ett stort og ett lite rom pluss «vertinnens» rom. I 1909 ble hytta utvidet med et dameværelse og et herreværelse. Disse to rommene er senere omgjort til ett rom og blir til daglig kalt klubbrommet. I 1935 ble taket lagt om fra flis- til skifertak. Hytta er erklært verneverdig av Fylkeskonservatoren.

Det var fastboende vertinne fra 1903 til 1967 med unntak av krigsårene. Helene Bergh-Johansen, den siste vertinne på Høiås, fungerte fra 1. januar 1946.

Høiåshytta er et populært turmål for brukere av Høyåsmarka. I perioden september til påske er hytta åpen for servering.

I nærheten av hytta finnes Høiåstårnet, et utsiktstårn, og Høiåsmasten, Østfolds høyeste byggverk, som brukes til transmisjon av radio- og telefonsignaler.

Referanser
----------

1. ↑  Høiåshytta – en kulturarv av Einar Haugen – hos Halden Skiklubb

Eksterne lenker
---------------

* Adkomst til Høiåshytta via turløyper
**DI – Organisation for erhvervslivet** (DI står for Dansk Industri) er en næringsorganisasjon og arbeidsgiverforening for omkring 10 000 virksomheter i Danmark, etablert i 2008. Organisasjonen er medlem av Dansk Arbejdsgiverforening og arbeider for å forbedre virksomhetenes konkurranseevne og vilkår. 

DI – Organisation for erhvervslivet er som arbeidsgiverforening ansvarlig for overenskomstforhandlingene, både nasjonalt og innenfor den enkelte bransje eller virksomhet. Overenskomsten med CO-industri er den største på det private arbeidsmarked, og typisk som fastsetter rammen for de private forhandlinger mellom arbeidsgiverne og lønnsmottakerne.

Styreformann er Jesper Møller, administrerende direktør er Karsten Dybvad.

Referanser
----------

1. ↑   www.danskindustri.dk, besøkt 16. april 2018[Hentet fra Wikidata]

Eksterne lenker
---------------

* Offisielt nettsted Rediger på Wikidata

Portal: Danmark

|  |  |
| --- | --- |
| Oppslagsverk/autoritetsdata | VIAF **·** NKC
 |
***En sjøens helt – Skytteren*** er den andre boken i Jon Michelets store epos i fem bind om krigsseilerne under andre verdenskrig. Boken begynner i Reykjavik, der hvor første bind *Skogsmatrosen* slutter.

Bokens sentrale skikkelse, Halvor Skramstad, og hans overlevende skipskamerater kommer til Reykjavik i livbåter etter at skipet deres, motortankeren MV «Tomar» var blitt torpedert i Nord-Atlanteren sør for Grønland av en tysk ubåt. Om lag 3 700 krigsseilere mistet livet og 473 skip gikk tapt under andre verdenskrig. I tillegg tapte hjemmeflåten 199 skip og 1 133 personer, herav 441 passasjerer. Etter et kort opphold for litt rekreasjon i den islandske hovedstaden mønstrer Halvor på som lettmatros på den Texaco-eide seksentusentonneren MV «Iberia».

Handling
--------

I likhet med *Skogsmatrosen* er denne boken rik på beskrivelser av krigsseilerenes farefulle liv, seilaser i konvoi over Atlanterhavet med den, for britene, livsviktige flybensinen og i konstant fare for angrep fra tyske ubåter eller bombefly.

Foruten disse beskrivelser gir boken en rik historisk beskrivelse av krigstiden i form av Halvors dagbokskrivning og samtaler og diskusjonen sjøfolkene imellom.
Halvor får kallenavnet «Skytteren» etter en vellykket nedskyting av et tysk Focke Wolf Kondor bombefly med skipets Oerlikon maskinkanon. Det tyske bombeflyet nødlandet på en øy i nærheten og eskortefartøyet påberopte seg nedskytingen, men etter britiske undersøkelser ble det funnet rester av Halvors ammunisjon i flyet, slik at æren og kallenavnet tilfalt Halvor.

Publikums reaksjon
------------------

I likhet med *Skogsmatrosen* fikk *Skytteren* også rosende og strålende mottakelse, og forlaget måtte trykke nye opplag og utgi den som pocketbok.

Se også
-------

* En sjøens helt - hele serien
* En sjøens helt – Skogsmatrosen
* En sjøens helt – Gullgutten
* En sjøens helt – Blodige strender
* En sjøens helt – Brennende skip
* En sjøens helt – Krigerens hjemkomst

Referanser
----------

1. ↑  Store norske leksikon om «krigsseiler».
2. ↑  *Norsk krigsleksikon 1940–45*, Cappelen, Oslo 1995, artikkel om «sjøfolkene», signert Guri Hjeltnes
3. ↑  «Michelet til topps» Arkivert 21. oktober 2013 hos Wayback Machine. *Halden Arbeiderblad* 18. oktober 2013; besøkt 21. oktober 2013.
**Generalkirurg** er den øverste militære legen innenfor et lands militærvesen. Oppdrag og ansvarområde varierer, men det er vanlig at en generalkirurg enten er sjef for den våpenart hvor de militære legene inngår (et sanitetskorps), eller er sjef for hele den forsvarsmedisinske aktiviteten.

I Norge ble tittelen benyttet tidligere.

Sverige
-------

I Sverige er generalkirurgen (*generalläkaren*) en befalingsmann innenfor Försvarsmakten. I lang tid hadde den svenske generallegen generalmajors grad (alternativt konteradmiral for en lege med marinebakgrunn), men ble redusert i 2004 til brigadegeneral. Siden 2007 er generallegen en sivil embedsmann (på nivå tilsvarende brigadegeneral) som kun utøver tilsynsaktivitet innenfor Försvarsmakten, og derfor ikke er den som leder sanitetsfunksjonen eller sanitetsavdelingene.

USA
---

I USA har hvert militærdepartement underlagt Forsvarsdepartementet en generalkirurg (*surgeon general*).

Dessuten finnes en stilling ved navn *Surgeon General of the United States*, som leder *U.S. Public Health Service Commissioned Corps* (PHSCC). PHSCC er en federal myndighet med ansvar for folkehelsespørsmål og har et egent uniformert personalkorps som av historiske grunn anvender marinegrader. PHSCC startet som en organisasjon som drev marinesykehus og som etterhvert fikk bredere folkehelseoppdrag gjennom ansvaret for den amerikanske karantenevirksomheten.

Referanser
----------

1. ↑  Andresen, Ruth (1986). *Fra norsk sanitets historie: sjefsøster forteller om kvinners innsats i militær sykepleie*. [Oslo]: NKS-forlaget. ISBN 8250805887.
2. ↑  «Army Medicine». *armymedicine.health.mil*. Arkivert fra originalen 26. februar 2021. Besøkt 23. mai 2020. «Lieutenant General R. Scott Dingle is currently The Surgeon General of the United States Army. Prior to assuming the position, he served as the Deputy Surgeon General and Deputy Commanding General (Support), U.S. Army Medical Command, from April 2018 to August 2019.»
3. ↑  Affairs (ASPA), Assistant Secretary for Public (13. september 2017). «VADM Jerome M. Adams, M.D. M.P.H.». *HHS.gov* **(engelsk)**. Besøkt 23. mai 2020. «As the Surgeon General, Dr. Adams holds the rank of Vice Admiral in the U.S. Public Health Service Commissioned Corps. In this capacity, he oversees the operations of approximately 6,500 uniformed health officers who serve in nearly 800 locations around the world, promoting, protecting, and advancing the health and safety of our nation.»